钦定古今图书集成/明伦汇编/官常典/第642卷 > 薛向
## 钦定古今图书集成/明伦汇编/官常典/第642卷 > 薛向

按《宋史》本传：向字师正，以祖颜任太庙斋郎，为永寿
主簿，权京兆户曹。有胡商赍银二箧，出枢密使王德
用书，云以与其弟。向适监税，疑之曰：“‘乌有大臣寄家
问而委胡人者’？鞫之，果妄。为。邠州司法参军，夏人叛
秦中治城，侍御史陈洎行边，向诣洎陈三敝，言：‘今板
筑暴兴，吏持斧四出伐木，无问井闾丘陇，民不敢诉。
必不得已，宜且葺边城。函关，秦东塞，今西乡设守，是
为弃关内乎？三司贷龙门富人钱，以百年全盛之天
下，一方有警，即称贷于民，非义也’。”洎上其说，悉从之。
邠守贪沓，欲因事为邪，并治于城，立表于市以撤屋，
冀得赂免，向力争罢之。监在京榷货务。连岁羡缗钱，
当迁秩，移与其兄三司判官董沔议，改河北《便籴》行
钞法，向曰：“如此则都内之钱不继，茶、盐、香象将益不
售矣。”有司主沔议。既而边籴滞不行，沔坐黜，以向知
鄜州。